Verterende Vuur - Maranatha Media: South Africa
Skrywers Deyan Delchev en Kevin J. Mullins
Gepubliseer Mei 20, 2020
Laaste opdatering Okt 26, 2020
Christene glo bykans universeel dat daar net een manier is om die sonde te beëindig. Dit is om die goddelose te stuit deur 'n vurige stroom van God af te bring wat die goddelose sal verbrand.
Die algemene denkpatroon is dat die goddeloses nie hulself gaan vernietig nie en dat as God 'n God van geregtigheid is, Hy oortreders sal straf en Hy hulle vir hul kwaad vergeld volgens hul dade deur hulle direk in vlamme te sit en hulle lewend te verbrand. Sal 'n liefdevolle God dit aan Sy kinders doen? Sal jy jou eiesinnige kinders lewendig in vlamme verbrand en kyk hoe hulle skree?
Sommige mense sê die enigste manier om kanker uit te wis, is om dit uit te sny. Die probleem met hierdie analogie is dat wanneer jy kanker uit 'n enkele persoon sny, dit gedoen word om lewe te red en nie te vernietig nie. Sommige mense sê die goddeloses is soos 'n hond met hondsdolheid en dat die hond aan die slaap gesit moet word. Neem jy dan die hond en brand dit stadig vir 'n paar dae in 'n vuur terwyl hy in pyn skree en tjank? Is dit werklik wat aan die einde gaan plaasvind?